Α4-0299/96

Ψήφισμα σχετικά με την έκθεση της Επιτροπής όσον αφορά την αξιολόγηση του σχεδίου κοινοτικών δράσεων υπέρ του Τουρισμού 1993-1995 - Απόφαση του Συμβουλίου 92/421/ΕΟΚ (COM(96)0166 - C4-0266/96)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(96)0166 - C4-0266/96),

- έχοντας υπόψη τη συνθήκη ίδρυσης της Ευρωπαϊκής Κοινότητας και ιδιαίτερα τα άρθρα 3 β) και 3 Β,

- έχοντας υπόψη την έκθεση της Επιτροπής σχετικά με την προστασία του κοινού, τον τουρισμό και την ενέργεια (SEC(96)0496),

- έχοντας υπόψη τις εκθέσεις της Επιτροπής για τις κοινοτικές δράσεις υπέρ του τουρισμού το 1993 ((ΕΕ C 18 της 23.1.1995, σελ. 159)) και το 1994 (COM(96)0029),

- έχοντας υπόψη τη Λευκή Βίβλο για την ανάπτυξη, την ανταγωνιστικότητα και την απασχόληση ((ΕΕ C 91 της 28.3.1994, σελ. 115)) καθώς και τη σύσταση της Επιτροπής σχετικά με τις γενικές οικονομικές κατευθύνσεις για το 1996 (COM(96)0211) και το ψήφισμά του της 19ης Ιουνίου 1996 (( ΕΕ C 198 της 8.7.1996, σελ. 115)) επί της τελευταίας,

- έχοντας υπόψη τα αποτελέσματα της διαβούλευσης ((Έγγραφο Εργασίας ΓΔ ΧΧΙΙΙ, Διαβούλευση με βάση την Πράσινη Βίβλο, ένα βήμα προς την αναγνώριση της κοινοτικής δράσης υπέρ του τουρισμού, φόρουμ για τον ευρωπαϊκό τουρισμό, 1995)) με βάση την Πράσινη Βίβλο για τον ρόλο της Ένωσης στον τομέα του τουρισμού,

- έχοντας υπόψη τα πορίσματα του φόρουμ για τον ευρωπαϊκό τουρισμό της 8ης Δεκεμβρίου 1995,

- έχοντας υπόψη τα πορίσματα της Προεδρίας κατά το πέρας του Ευρωπαϊκού Συμβουλίου της Φλωρεντίας στις 21 και 22 Ιουνίου 1996,

- έχοντας υπόψη τα ψηφίσματά του της 11ης Ιουνίου 1991 σχετικά με μια κοινοτική πολιτική στον τομέα του τουρισμού ((ΕΕ C 183, της 15.7.1991, σελ.74)), της 18ης Ιανουαρίου 1994 για τον τουρισμό ενόψει του έτους 2000 ((ΕΕ C 44, της 14.2.1994, σελ.61)), της 15ης Δεκεμβρίου 1994 για τις κοινοτικές δράσεις υπέρ του τουρισμού το 1993 ((ΕΕ C 18, της 23.1.1995, σελ. 159)), την απόφασή του της 13ης Δεκεμβρίου 1995 για την κοινή θέση σχετικά με την πρόταση όσον αφορά τις εξ αποστάσεως διαπραγματευόμενες συμβάσεις (( ΕΕ C 17, της 22.1.1996, σελ. 51)) και τα ψηφίσματά του της 13ης Φεβρουαρίου 1996 σχετικά με την Πράσινη Βίβλο της Επιτροπής για τον ρόλο της Ευρωπαϊκής Ένωσης στον τομέα του τουρισμού (( ΕΕ C 65, της 4.3.1996, σελ. 34)) και της 13ης Μαρτίου 1996 για τη Σύγκληση της Διακυβερνητικής Διάσκεψης, την αξιολόγηση των εργασιών της Ομάδας Προβληματισμού και τη διευκρίνιση των πολιτικών προτεραιοτήτων του Κοινοβουλίου ενόψει της Διακυβερνητικής Διάσκεψης (( ΕΕ C 96, της 1.4.1996, σελ. 77)),

- έχοντας υπόψη τις προτάσεις της Επιτροπής για την αναθεώρηση του Κοινοτικού Προγράμματος Πολιτικής και Δράσης υπέρ του περιβάλλοντος και μιας διαρκούς ανάπτυξης «για μια διαρκή και βιώσιμη ανάπτυξη» (( ΕΕ C 140 της 11.5.1996, σελ. 5)) και το Τρίτο Πολυετές Πρόγραμμα για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997- 2000) (( ΕΕ C 156 της 31.5.1996, σελ. 5)),

- έχοντας υπόψη την έκθεση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών για τις κοινοτικές δράσεις σχετικά με τον τουρισμό το 1994 (COM(96)0029),

- έχοντας υπόψη το Πρώτο Πολυετές Πρόγραμμα υπέρ του ευρωπαϊκού τουρισμού «PHILOXENIA» (1997-2000) (( ΕΕ C 222 της 31.7.1996, σελ. 9)),

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Πολιτισμού, Νεότητας, Παιδείας και Μέσων Ενημέρωσης (Α4-0299/96),

Α. έχοντας υπόψη ότι το σχέδιο κοινοτικών δράσεων υπέρ του τουρισμού 1993-1995, έστω και με περιορισμένο προϋπολογισμό ύψους 18 εκατομμυρίων ΕCU, απετέλεσε σημαντικό σημείο εκκίνησης ώστε να αναλάβει η Κοινότητα δράσεις ειδικά συνδεδεμένες με μια πολιτική για τον τουρισμό,

Β. έχοντας υπόψη τις αναμφίβολες επιπτώσεις από κοινωνικής, οικονομικής, δημοσιονομικής και περιβαλλοντικής πλευράς, μιας πολιτικής τουρισμού σε επίπεδο εσωτερικής ευρωπαϊκής αγοράς για τη δημιουργία απασχόλησης, ιδιαίτερα σε επίπεδο μικρομεσαίων επιχειρήσεων, και ειδικότερα στο επίπεδο των πληθυσμιακών εκείνων κατηγοριών που πλήττονται περισσότερο από την ανεργία, όπως είναι οι γυναίκες και οι νέοι[semigr ]

Γ. υπενθυμίζοντας ότι ο τουρισμός συμβάλλει σήμερα στην Ευρώπη στη δημιουργία του 5,5% του ΑΕΠ, δίδοντας άμεσα εργασία σε 9 εκατομμύρια ατόμων δηλαδή, στο 6% της αγοράς εργασίας καθώς και την ανάπτυξη που προβλέπει η Παγκόσμια Οργάνωση Τουρισμού (WTO) που θα φθάσει τα 100 εκατομμύρια διεθνών αφίξεων, γεγονός που θα καταστήσει τον τουρισμό την σημαντικότερη παγκόσμια βιομηχανία,

Δ. έχοντας υπόψη πάντως ότι η Ευρώπη, ως τουριστικός προορισμός, έχει απωλέσει ανταγωνιστικότητα έναντι άλλων νεοεμφανιζόμενων αγορών και ότι η κατάσταση απαιτεί τη λήψη βραχυπρόθεσμων, μεσοπρόθεσμων και μακροπρόθεσμων μέτρων, σε τομείς όπως η η ανανέωση των υποδομών, η μετατροπή των τουριστικών ροών σε μη εποχιακές, ο έλεγχος των περιβαλλοντικών επιπτώσεων και η από κοινού προαγωγή της Ευρώπης ως τουριστικού προορισμού.

Ε. έχοντας υπόψη ότι οι στόχοι που αποτελούν την βάση μιας πολιτικής κοινοτικού τουρισμού θα έπρεπε να συνίστανται στην προώθηση της οικονομικής ανάπτυξης και της απασχόλησης, την βελτίωση της οικονομικής και κοινωνικής συνοχής και την ενίσχυση της έννοιας της ευρωπαϊκής ιθαγένειας,

ΣΤ. έχοντας υπόψη ότι ο τουρισμός δεν είναι μόνο μια από τις σημαντικότερες βιομηχανίες της Ευρωπαϊκής Ένωσης, αλλά και δραστηριότητα που ενδιαφέρει όλους τους πολίτες για τους οποίους αποτελεί απαράγραπτη κοινωνική κατάκτηση,

Ζ. θεωρώντας απαραίτητη την αναγνώριση ενός ειδικού τίτλου για τον τουρισμό στη Συνθήκη για την Ευρωπαϊκή Ένωση, που θα καθορίζει μία αυτόνομη ευρωπαϊκή πολιτική τουρισμού η οποία θα συντονίζει και θα περιλαμβάνει τους στόχους του τουρισμού στις άλλες ευρωπαϊκές πολιτικές χωρίς όμως να δημιουργεί περισσότερη γραφειοκρατία και ρυθμίσεις,

Η. έχοντας υπόψη ότι με την προοπτική του Ευρωπαϊκού Συμβουλίου του Δουβλίνου, όπου θα παρουσιαστεί ένα σχέδιο αναθεώρησης των Συνθηκών, χρειάζεται να τονιστεί εκ νέου ότι η πολιτική τουρισμού εκπληρώνει τους στόχους μεγαλύτερης προσέγγισης των πολιτών στην Ένωση δεδομένου ότι μπορεί να συμβάλει στην ικανοποίηση του στόχου της επίτευξης ενός υψηλού επιπέδου απασχόλησης, της εγγύησης μεγαλύτερης αποτελεσματικότητας και συνέπειας στην προστασία του περιβάλλοντος ενισχύοντας το αίσθημα της ευρωπαϊκής ιθαγένειας,

Θ. έχοντας υπόψη ότι ο τουρισμός μπορεί να συμβάλει σε μεγάλο βαθμό στην οικονομική σύγκλιση που χρειάζεται για τη δημιουργία της οικονομικής και νομισματικής ένωσης, δημιουργώντας απασχόληση, ανακατανέμοντας τον πλούτο, δημιουργώντας οικονομική ανάπτυξη και υποδομές σε μειονεκτικές περιοχές[semigr ] ότι χρειάζεται όμως σε πλαίσιο αυστηρού σεβασμού της αρχής της επικουρικότητας να αναγνωρισθεί ο οικονομικός τομέας του τουρισμού σε ευρωπαϊκό επίπεδο βάσει των μεγάλων αρχών της βιώσιμης ανάπτυξης από κοινωνικής, οικονομικής και περιβαλλοντικής πλευράς, προκειμένου να αποφεύγεται ο αθέμιτος ανταγωνισμός και το κοινωνικό ντάμπινγκ,

Ι. έχοντας υπόψη ότι η τουριστική βιομηχανία αναφέρεται σπάνια ως μείζονα ευρωπαϊκή βιομηχανία[semigr ] επιπλέον, η θέση της στο πλαίσιο της εσωτερικής αγοράς αγνοείται ιδιαίτερα όσον αφορά την ανάπτυξη των πολιτικών και των προγραμμάτων της Ευρωπαϊκής Ένωσης,

1. δέχεται ευνοϊκά και με ενδιαφέρον την ανεξάρτητη αξιολόγηση εκ μέρους ανεξαρτήτων συμβούλων των εν μέρει αποτελεσμάτων σχετικά με το σχέδιο κοινοτικών δράσεων υπέρ του τουρισμού 1993-1995 -Προαναφερόμενη απόφαση 92/421/ΕΟΚ καθώς και τις συστάσεις τους και ζητεί, αφού ολοκληρωθούν και τα προγράμματα σχετικά με το 1995, η αξιολόγηση αυτή να διευρυνθεί και να ενημερωθεί ώστε να δοθεί μία συνολική και οριστική εικόνα του σχεδίου δράσεων[semigr ]

2. εκφράζει θετική γνώμη για το έργο της μονάδας τουρισμού της ΓΔ XXIII της Επιτροπής που επετελέσθη παρά τους περιορισμούς προϋπολογισμού και διαθεσίμου προσωπικού καθώς και παρά τις γνωστές εσωτερικές διοικητικές δυσκολίες[semigr ]

3. τονίζει πάντως εκ νέου ότι ο σκοπός ενός σχεδίου δράσεων σε ευρωπαϊκό επίπεδο για τον τουρισμό ήταν να αποδειχθεί η ανάγκη για την Ευρωπαϊκή Ένωση να διαθέτει μία πραγματική πολιτική τουρισμού ώστε να ανταποκρίνεται στο πλέον κατάλληλο επίπεδο στις προκλήσεις της παγκοσμιοποίησης της οικονομίας, μεταξύ άλλων και στον τουριστικό τομέα, και της ελευθέρωσης των τουριστικών υπηρεσιών που υιοθετήθηκε στο πλαίσιο της ΠΟΕ (Παγκόσμια Οργάνωση Εμπορίου)[semigr ]

4. συνιστά ως εκ τούτου, η Διακυβερνητική Διάσκεψη στην οποία έχει ανατεθεί από το Ευρωπαϊκό Συμβούλιο του Τορίνου στις 8 Μαρτίου 1996 να προετοιμάσει τη μεταρρύθμιση των Συνθηκών ώστε να μπορέσει η Ευρώπη να αντιμετωπίσει τις προκλήσεις της μελλοντικής διεύρυνσης καθώς και της παγκοσμιοποίησης μεταξύ άλλων της οικονομίας, να μπορέσει να εκμεταλλευθεί την ευκαιρία ώστε να δώσει στην πολιτική τουρισμού,ως προς τις κοινοτικές και διεθνείς διαστάσεις της, με σεβασμό της αρχής της επικουρικότητας, μια νομική βάση απαραίτητη για να μπορεί να συντονίζει και να προσανατολίζει σε ευρωπαϊκό και εθνικό επίπεδο την πολιτική τουρισμού στο πλαίσιο της εσωτερικής αγοράς.

5. θεωρεί ότι στο προσεχές πρόγραμμα δράσης υπέρ του τουρισμού «PHILOXENIA» θα πρέπει ακόμη περισσότερο να υπάρχει συντονισμός και προσθετικότητα μεταξύ των δράσεων που υλοποιούν τα κράτη μέλη στον τομέα του τουρισμού και των δράσεων σε ευρωπαϊκό επίπεδο, ώστε να γίνεται καλύτερη αξιοποίηση της υπεραξίας που προσδίδει η παρέμβαση της Ευρωπαϊκής Ένωσης[semigr ]

6. βεβαιώνει εκ νέου ότι η ευρωπαϊκή τουριστική βιομηχανία, η οποία αποτελείται από εργαζόμενους και εργοδότες, έχει παραμεληθεί και θα πρέπει να βελτιωθεί η προστασία των τουριστών[semigr ]

7. τονίζει εξάλλου ότι οι δράσεις θα πρέπει να κατευθύνονται ποιοτικά ιδίως στον ιδιωτικό τομέα -ιδιαίτερα ΜΜΕ- ώστε να αποτελούν καλύτερες ευκαιρίες ανάπτυξης και δημιουργίας θέσεων απασχόλησης καθώς και για να επαναπροσανατολίζουν και τον τουρισμό προς βιώσιμες μορφές όπως ορίζει η Agenda 21 (Ρίο Ντε Τζανέιρο, 1992)[semigr ]

8. ζητεί την τελειοποίηση του ρόλου και της θέσης στην αγορά της μονάδας τουρισμού της ΓΔ ΧΧΙΙΙ, να αποδοθεί προτεραιότητα, μεταξύ άλλων και με αύξηση πόρων και ειδικευμένου προσωπικού, στο συντονισμό και σύνδεση με τις διάφορες ΓΔ που συμβάλλουν με διάφορες ενέργειες στην ανάπτυξη του τουρισμού - καθώς και μεταξύ των οργανισμών των κρατών μελών που ασχολούνται με τον τουρισμό[semigr ] ζητεί εξάλλου να συντονίσει η μονάδα τουρισμού ακόμη περισσότερο τις ενέργειές της με τις άλλες υπηρεσίες της ΓΔ ΧΧΙΙΙ που ασχολούνται με τις ΜΜΕ[semigr ]

9. ζητεί να εξακολουθήσουν οι ενέργειες με τη μεγαλύτερη επιτυχία όπως π.χ. υπέρ των αναπήρων ή για τη συλλογή στατιστικών στοιχείων όσον αφορά τον ευρωπαϊκό τουρισμό[semigr ] επαναλαμβάνει ιδιαίτερα την ανάγκη να ολοκληρωθούν δράσεις συντονισμένες επαρκώς με την Εθνική Οργάνωση Τουρισμού και την Ευρωπαϊκή Επιτροπή Ταξιδίων (ECT) για την τουριστική προώθηση π.χ. στην Ιαπωνία[semigr ]

10. Ζητεί την ανάπτυξη πιλοτικών σχεδίων για την εξεύρεση καινοτόμων λύσεων στο θέμα της κυκλοφοριακής συμφόρησης από την οποία υποφέρουν σήμερα πολλοί ευρωπαϊκοί προορισμοί στις περιόδους των διακοπών[semigr ]

11. τονίζει ότι το πρόγραμμα PHILOXENIA αποτελεί ένα πρώτο βήμα για την υλοποίηση τουριστικής πολιτικής και ζητεί από την Επιτροπή να καταρτίσει κατά τη διάρκεια του πρώτου εξαμήνου του 1997 το υπεσχημένο Λευκό Βιβλίο που θα καθορίσει τη σημασία του τουρισμού και θα τον αναγνωρίσει ως πλαίσιο για τη δημιουργία απασχόλησης και ανάπτυξης[semigr ]

12. εκφράζει τη λύπη του για το χαμηλό αριθμό δράσεων σε ορισμένους σημαντικούς τομείς της πολιτικής, όπως παράταση της περιόδου διακοπών, τουρίστες ως καταναλωτές, αγροτικός τουρισμός, τουρισμός των νέων, αθλητικός τουρισμός, πολιτιστικός τουρισμός, συνεδριακός τουρισμός, τουρισμός ως κίνητρο τουρισμός υπερηλίκων[semigr ]

13. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Επιτροπή Περιφερειών, τις κυβερνήσεις και κοινοβούλια των κρατών μελών, τις περιφέρειες των κρατών μελών που ασχολούνται αποκλειστικά με τον τουρισμό, τις κυβερνήσεις και τα κοινοβούλια των χωρών της Κεντρικής και Ανατολικής Ευρώπης καθώς και τη Ρωσική Ομοσπονδία και την ΚΑΚ, τις κυβερνήσεις και κοινοβούλια των χωρών της Μεσογείου, τις κυβερνήσεις και κοινοβούλια των χωρών του Ευρωπαϊκού Οικονομικού Χώρου (ΕΟΧ), την κυβέρνηση και το Κογκρέσο των ΗΠΑ, το Συμβούλιο των Δήμων και Περιφερειών της Ευρώπης (CCRE), την Ευρωπαϊκή Επιτροπή Τουρισμού, την Ευρωπαϊκή Επιτροπή Ταξιδίων (ETC), την Παγκόσμια Οργάνωση Τουρισμού, τους εθνικούς οργανισμούς τουρισμού των κρατών μελών, τον Οργανισμό Οικονομικής Συνεργασίας και Ανάπτυξης (ΟΟΣΑ), το World Travel and Tourism Council (WTTC) και την ΙΑΤΜ (International Association of Tour Managers).